Diari Oficial de la Generalitat Valenciana


Sumari del DOGV 6915, del 03-12-2012 (2012/11330)

Informació pública de la documentació integrant del pla general.
----------------------------------------------------------------

### Dades del document

Número de DOGV
:   6915

Data del DOGV
:   03-12-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/11449


Data del document
:   29-11-2012

Organisme emissor
:   Ajuntament de Rafelcofer

Tipus de document
:   Anunci

Descriptors 

:   * Rafelcofer
    * administració local
    * pla d'urbanisme

Informació pública de la documentació integrant del pla general. [2012/11362]  
Mitjançant un acord del Ple de l'Ajuntament de Rafelcofer, de data 28 de novembre de 2012, s'ha acordat sotmetre novament a informació pública el document de pla general del municipi durant el període d'un mes, a comptar des de la publicació del present anunci en el Diari Oficial de la Comunitat Valenciana, als efectes de la seua consulta i presentació d'al·legacions.   
Tràmit d'informació pública que es reitera en compliment del que establix l'article 83.2 de la Llei 16/2005, de 30 de desembre, Urbanística Valenciana, en relació amb el dret reconegut als ciutadans en els articles 105.a de la Constitució espanyola de 1978 i 4 del Text Refós de la Llei de Sòl, aprovat pel Reial Decret Legislatiu 2/2008, de 20 de juny, i per aplicació analògica del tràmit previst en l'article 130 del Reglament de Planejament, aprovat pel Decret 2159/1978.  
  
En compliment del que disposa l'article 554 del Reglament d'Ordenació i Gestió Territorial i Urbanística del Consell, es fan constar els punts següents:  
  
1. Instrument que se sotmet a informació pública.  
El document de Pla General del municipi de Rafelcofer, en els termes resultants de la versió definitiva que de tal instrument ha sigut elaborada per l'equip redactor i que deriven del procediment d'avaluació ambiental seguit en compliment de les prescripcions contingudes en la Llei 9/2006, de 28 d'abril, sobre Avaluació dels Efectes de Determinats Plans i Programes en el Medi Ambient.   
El pla general esmentat està integrat pels documents exigits en l'article 64 de la Llei 16/2005, de 30 de desembre, Urbanística Valenciana, així com el corresponent estudi acústic, estudi de trànsit o mobilitat, estudi del paisatge, informe de sostenibilitat ambiental, i proposta de memòria ambiental.  
  
2. Duració del període d'informació pública.  
Un mes, a comptar des de la publicació del corresponent anunci en el Diari Oficial de la Comunitat Valenciana.  
  
3. Els documents objecte de pública consulta es troben dipositats a les dependències municipals de l'Ajuntament de Rafelcofer, carrer Major, número 45, de l'esmentada localitat, els quals podran ser consultats a les esmentades dependències en dies hàbils, de dilluns a divendres, de 09.00 a 14.00 hores.   
Les al·legacions als esmentats documents podran presentar-se així mateix en el Registre General de la corporació en dies hàbils de dilluns a divendres, de 09.00 a 14.00 hores, així com per qualsevol dels altres mitjans i llocs previstos en l'article 38.4 de la Llei 30/1992.  
  
4. Es fa constar, així mateix, que la documentació objecte d'informació pública es troba igualment inserida en la pàgina web municipal l'adreça de la qual és .  
  
Rafelcofer, 29 de novembre de 2012.- L'alcaldessa: M.ª Carmen Pérez Llíber.